Narvikværingen begynte jakten på Jenssen da det ble klart at sistnevnte ikke fikk hovedtrenerjobben i TIL.
- Truls har så mye erfaring og gode meritter, og du kjenner jo de menneskelige egenskapene hans. Jeg trodde egentlig ikke han var tilgjengelig, men vi kunne ikke fått en bedre mann, roser Skarsfjord.
Det ble i går fleipet en del med at Brann har blitt en nordnorsk klubb.
- Ja, men det er ikke dialekten vi ser etter når vi leter etter folk. Det er heller kompetansen, og det har vi fått mye av nå, sier Rune Skarsfjord til Nordlys.